Runon analysointi ja tulkinta

Ota huomioon runoa lukiessasi: 

Runon taustatiedot:

· Kirjoittaja

· Otsikko

· Julkaisuaika, kokoelma

· Aikakausi, yhteiskunnall. tilanne

Muodon elementit:

· RAKENNE (SÄE, SÄKEISTÖT)

· SOINTUISUUS

· LAUSEMUODOT

· KUVAKIELI

· RYTMI

· VÄLIMERKITYS

· TYPOGRAFIA

Sisällön elementit:

· PUHUJA (Kuka puhuu? Kenelle? Millainen?)

· TUNNELMA

· TAPAHTUMAT

· AVAINSANAT

· OTSIKKO

· TEEMA

Lukukokemus

Runouden keskeisiä käsitteitä:

RAKENNE:

SÄE:

= rivi

Kadun melskeeseen, elon helskeeseen,

SÄKEISTÖ:

= joukko säkeitä

Kadun melskeeseen, elon helskeeseen,

sen hyörintään ja pyörintään

minut imee syöveri villi.

SÄKEENYLITYS:

= lause jatkuu säkeestä toiseen

Suvannon yllä, sirisevin siivin

se viipyy

ASENNONVAIHTO

puhuja tai puhetilanne muuttuu runossa
”Olet elänyt hirveän hyvän elämän”

SOINTUISUUS

ONOMATOPOIEETTISUUS:

Piirittää mun unen levät,

kaislain urut hymisevät,

keltaviidat kummat huojuu,

mustat unimarjat nuojuu,

---

ruokohuilut sorisevat,

laine liikahtaa ja laulaa,

hiljaa, unelias, velloin

soittaa raakunkuorikelloin.



(K. Sarkia)

LOPPUSOINTU:

Veet syvät päilyvät
ikävää.

Puut yllä häilyvät
syväin vetten.

Ma tiedän, etten
sua enää nää.

(K. Sarkia)
Loppusoisointua on siis monen tasoista: miltei koko sana voi soinnuttua tai sitten vain tavu tai tavunosa. Kannattaa myös tarkastella, miten loppusointu sijoittuu säkeistöön: peräkkäiset säkeet voivat soinnuttua tai joka toinen tai kauempana olevat säkeet. Loppusointu voi rakentua runoon säännöllisesti tai epäsäännöllisesti. Loppusoinnuttelu vaikuttaa runon rytmiin; sen avulla rytmi voi muodostua esimerkiksi hyvin säännölliseksi. Loppusointu liittyy tyypillisesti perinteiseen runoon. 
ALKUSOINTU eli allitteraatio:

Vilu mulle virttä virkkoi,

sae saatteli sanoja,

virttä toista tuulet toivat,

meren aaltosen ajoivat.

Vähimmillään alkusoinnuksi riittää sama alkukirjain. Alkusointu on varsinkin kansanrunouden tyypillinen piirre, mutta voi esiintyä modernissa runossakin. 
LAUSEMUODOT

KYSYMYS:

Miten löydän isieni kaupunkiin?

Pommilaivueita seuraten

palaan kotiin.

Missä se on? Siellä missä nousevat

savun valtavat vuoret.

Siellä, liekkien keskellä

se on.

Miten se ottaa minut vastaan isieni kaupunki?

Edelläni lentävät pommikoneet. Kuolettavat 

parvet ilmoittavat teille paluuni. Tulipatsaat

kulkevat pojan tiellä.




(B. Brecht)

Kysymykseen voi liittyä myös vastaaminen, jolloin runoon muodostuu kysymys-vastaus-rakenne, jota kannattaa tarkastella. Kysymykset voivat olla myös retorisia eli niihin ei odoteta vastausta. 
HUUDAHDUS:

Meren silmiin vihreihin vain loitolta katsonut oon.

Mikä autuus ois lohen kilpaveikkona olla!

Kuka rannan liejussa uupuu, hän pian uupukoon!

Vaan verkot on vitkaan-tappavat kohtalolla.




(U. Kailas)

PUHUTTELU:

-- jos on totta mitä lupasit, jos

ajat veräjälle: se on sumua

(ruoho ei taivu, tuulen pyörre ei palaa)

tahdon lähteä heti.

Tahdon sinut heti.




(E-L. Manner)

Runo on yleensä puhetilanne, jossa runon minä (puhuja) puhuttelee jotakuta. Puhuteltava voi olla runon sinä tai  kuolema tai jopa lukija. 

VASTAKOHTA-ASETTELU:

Huhtikuu on kuukausista julmin, se työntää

sireenejä kuolleesta maasta, sekoittaa

muiston ja pyyteen, kiihoittaa

uneliaita juuria kevätsateella.

Talvi piti meidät lämpiminä, kietomalla

maan lumeen ja unohdukseen, kätkemällä

elämän hivenen kuiviin juurikyhmyihin

Kesä yllätti meidät, saapuen yli Starnbergersee´n

sadekuurona; me oleilimme loggiassa,

menimme kävelemään auringossa Hofgarteniin ja joimme kahvia ja juttelimme hetken

(T. S. Elliot)
TOISTO:

Cordoba.

Etäällä ja yksin.

Suuri kuu, must ratsu,

laukussani oliiveja.

Vaikka tunnen tiet,

en saavu koskaan Cordobaan.
Halki tasangon, päin tuulta, verikuu, musta ratsu.

Cordoban torneista

minua katsoo kuolema.

Voi pitkää, pitkää tietä!

Voi urheaa ratsua!

Minut korjaa kuolema

jo ennen kuin saavun Cordobaan!

Cordoba.

Etäällä ja yksin,

(F. C. Lorca)
Toistokin voi runossa olla monentasoista: kokonainen säkeistö tai säe voi toistua, säkeen alku, lauserakenne, sana tai asia voi toistua. Toistolla alleviivataan runon merkityksen kannalta tärkeitä asioita. Toisto voi olla myös epätäydellistä. 
ASYNDETON (SIDESANOJEN POISJÄTTÖ)

Koskia, metsää humisevaa,

polkuja niukasti poljetuita,

nevoja joille johdattaa

yksinäisiä pitkospuita.

(A. Hellaakoski)

POLYSYNDETON (SIDESANOJEN RUNSAS KÄYTTÖ)

Olisit luonut kukat ja perhoset ja kultakuoriaiset

ja salaperäisenä ja säteillen tulisit luokseni

ja tarttuisit käteeni - -

(K. Vala)

Sekä asyndeton että polysyndeton vaikuttavat muun muassa runon rytmiin. 
ELLIPSI

- sähkösanomatyyliä, yhden tai useamman sanan, jopa lauseen poisjättämistä

-  ks. Lorcan runo

KIELIKUVAT

VERTAUS:

”Aurinko leviää mereen kuin veriuhri.”

· varsinkin perinteinen runo käyttää vertauksia

METAFORA:

”Minä olen seinä, johon kitara lyödään rikki.”

”olen malja kaikkien naisten kunniaksi”

· vertaus ilman kuin-sanaa

PERSONIFIKAATIO:

”Sumu laskee hiukset valloilleen”

”Kaupunki sulki silmänsä ja nukahti.”

· eloton  saa elollisen piirteitä

SYNESTESIA:

”ja valo soi oksilla”

· kielikuva, joka yhdistää kahden eri aistin alueita

SYMBOLI:

Huurteinen hevonen veräjän takana

hengittää usvan niitylle.

Sen ääriviivat väreilevät, katoavat

se on jo pilvi ruohossa;

ei kai se olekaan kotoisin täältä.

(E-L. Manner)

· usein kulttuuri- ja runoilijakohtaisia

ALLEGORIA (VERTAUSKUVALLISUUS)

Runo voi olla kokonaisuudessaan allegorinen eli vertauskuvallinen. 

RYTMI
- runon sydän

- syntyy vuorovaikutuksessa runon muiden elementtien kanssa (alku- ja loppusoinnut, sidesanojen käyttö, välimerkit, säkeiden ja säkeistöjen rakenne (pituus, säännöllisyys jne.), asettelu..
- elämyksellinen ja tulkinnallinen elementti

- kannattaa tarkastella, millainen rytmi on (hidas/nopea, tasainen/muuttuva), mistä elementeistä se syntyy ja mitä vaikutusta sillä on runon lukemiseen ja tulkintaan

Minä kaivan perunoita.
Mari kaivaa vierelläni.

Mari pahansuopa ja ilkeä

tahtoo pysyä edellä.

Minä kaivan perunoita.

Marin kori on täynnä jo.

En minä Maria koskaan voita.

Se on Marille vahinko.


(Eeva Salo)

Suurella siveltimellä meidät
suurella,


           kuin yli

ja polut


valon ruhtinas hiljaa

polut


valon viekkaan yksin

Suurella siveltimellä meidät,

suurella sivalluksella

on käsky:

esiin!

Ja suihkulähde


          veden kiivas

ja varjo on kuin

Ihme,

hiljaa


(Rakel Liehu)
VÄLIMERKITYS
- vaikuttaa runon rytmiin

- voi erottaa merkityksiä

TYPOGRAFIA

- asettelu

- voi tukea runon merkityssisältöä 

- vaikuttaa runon rytmiin 

- vaikuttaa lukutapaan

- kannattaa kiinnittää huomiota ainakin silloin, kun on jollain tavalla kohosteinen
